Razakovas

Razakovas (kirg. Раззаков), anksčiau Isfana (kirg. Исфана) – miestas pietvakarių Kirgizijoje, Batkeno srityje, 60 km į pietus nuo Chudžando; toliausiai į vakarus ir į pietus nutolęs Kirgizijos miestas. Rajono centras. Keliai į Chudžandą, Ošą, artimiausia geležinkelio stotis yra Proletarske, už 45 km (Tadžikistanas). Yra oro uostas. Verčiamasi prekyba, žemės ūkiu. Istorija Isfana įkurta XVI a. ir priklausė Kokando chanatui. 1937 m. tapo kaimo apylinkės centru. Miesto statusas suteiktas 2001 m. 2022 m. Kirgizijos prezidento dekretu Isfanos miestas pervadintas Razakovu Kirgizijos komunistų partijos I sekretoriaus Ischako Razakovo garbei. Galerija Šaltiniai